כיצד נצברות זכויות סוציאליות בתקופת שמירת הריון?
1. לענין דמי הבראה ופיצויי פיטורים
מחד ניתן לטעון, כי כיוון שמדובר בחופשה ללא תשלום, תקופה זו לא נחשבת לוותק לענין דמי הבראה (בהתאם להוראות צו ההרחבה בענין דמי הבראה), ורק 14 יום מתוכה נחשבים כוותק לצורך פיצויי פיטורים, בתנאי שיש לעובדת וותק של שנה לפחות לפני החופשה ללא תשלום (תקנה 10(3) לתקנות פיצויי פיטורים (חישוב הפיצויים והתפטרות שרואים אותה כפיטורים), התשכ"ד-1964).
מאידך, ביום 16.3.2004 ניתן פסק דין בבית הדין האזורי לעבודה בת"א, ע"י כב' השופט אילן איטח (ד"מ 2397/03 אור (שבת) לי נ. צוברי דליה ובני), בו נפסק, בהסתמך על הסיפא לסעיף 7(ג)(1) לחוק עבודת נשים (שהיתה בתוקף עד ליום 5.9.07, לפני התיקון שנעשה בחוק עבודת נשים בהקשר של שמירת הריון), שקבעה כי היעדרות לרגל שמירת הריון לא תפגע בזכויות התלויות בוותק של העובדת אצל מעבידה, כי תקופה של שמירת הריון נצברת כוותק מלא לפיצויי פיטורים ולדמי הבראה.
2. לענין חופשה שנתית
יצויין, כי אם עבדה העובדת באותה שנת עבודה בה היתה העובדת בשמירת הריון, 200 ימים לפחות, תהיה זכאית העובדת למכסה המלאה של ימי החופשה המגיעים לה לפי החוק.
3. לענין תשלומים לקופות גמל בתקופת שמירת הריון
בגין עובדת במשכורת (עובד שעיקר גמול עבודתו, משתלם על בסיס של חודש או של תקופה ארוכה יותר) – יש להעביר תשלומים על בסיס שכר העבודה החודשי או שכר העבודה המשתלם בעד תקופה העולה על חודש.
בגין עובדת בשכר (עובד שאינו עובד במשכורת, למשל- עובד על בסיס שעות / ימים וכיוצ"ב) - יש להעביר תשלומים על בסיס שכר העבודה הממוצע של שכר העובדת בששת החודשים שבהם עבדה העובדת בפועל אצל המעביד, שקדמו לתקופה שבעדה זכאית לגמלה לשמירת הריון.
בתקופה שבה העובדת זכאית לשמירת הריון:
6. עד ליום 1.9.2008 (תחילת תוקפן של התקנות):
בתקופה בה עובדת נמצאת בשמירת הריון :
לענין תשלומים לקופת גמל בתקופת חופשת לידה ראה פירוט במאמר "אופן צבירת זכויות בחופשת לידה".